stanford-oval/wikipedia huggingface dataset:
M/S Najaden
Käyttöhistoria > Karille Viron rannikolla

Najaden lähti 11. heinäkuuta 1997 kello 20.55 Kotkasta kohti Hampuria. Sää oli lähtöpäivänä hyvä; taivas oli puolipilvinen ja lämpöä oli +17 °C. Tuuli oli pohjoisesta. Miehistöä laivassa oli yhdeksän henkeä; päällikkö, yliperämies, perämies, kokkistuertti, matruusi, puolimatruusi, pursimies, konepäällikkö ja konemestari. Lähdön aikana aluksen yliperämies ja päällikkö olivat komentosillalla.
Najadenin ohitettua Orrengrundin komentosillalle jäi vahtipäälliköksi yliperämies. Tuolloin alus oli autopilotin ohjailussa. Vähän ennen puolta yötä perämies saapui komentosillalle ottaen vahtipäällikkyyden yliperämieheltä. Perämies kuitenkin ilmeisesti nukahti pian. Suunnilleen kello 00.25 laiva saapui reittisuunnitelman mukaiseen kääntöpisteeseen, jolloin alusta olisi pitänyt kääntää. Alus kuitenkin jatkoi matkaa kohti Viron rannikkoa, kunnes saapui Tallinnan edustalla sijaitsevan Naissaaren luoteispuolen matalaan veteen. Kello 03.20 Najaden osui karille, tärähteli kevyesti ja pysähtyi. (Karilleajopaikka: 59°34.2′N, 24°37.8′E) Laivan konepäällikkö ja yliperämies heräsivät tärähtelyyn ja menivät komentosillalle. Perämies kertoi ajaneensa karille, minkä jälkeen hän lähti hyttiin lepäämään.
Käyttöhistoria > Karille Viron rannikolla > Irti karilta

Karilleajosta ei seurannut välitöntä kaatumis- tai uppoamisvaaraa. Myös öljyvuodoilta vältyttiin. Onnettomuuden jälkeen Viron rannikkovartioston alus saapui paikalle. Kello 07.15 Najaden kellui jo vapaassa vedessä painolastiveden pois pumppaamisen vuoksi. Seuraavaksi Najaden siirtyi Tallinnan satamaan. 14. heinäkuuta laiva lähti satamasta kohti Helsinkiä, jonne lasti purettiin. Helsingistä alus meni Turkuun korjaustelakalle, jossa sen pohjalevytystä korjattiin. Najaden oli yhteensä 39 päivää poissa liikenteestä onnettomuuden seurauksena.
Käyttöhistoria > Omistaja vaihtuu

Vuonna 2006 suomalaiseen Rettig Groupiin kuuluva Bore-varustamo osti aluksen omistajan Rederi Ab Engshipin ja Najadenin siinä samalla. Nykyisin aluksen kotisatama on Helsinki.
Aiheesta muualla

Bore: M/V Najaden (Arkistoitu – Internet Archive) (englanniksi)
Fakta om Fartyg – M/S Najaden (ruotsiksi)
Boren alukset
Auto Baltic
Auto Bank
Auto Bay
Belgard
Borden
Bravaden
Estraden
Fingard
Klenoden
Najaden
Nedgard
Nordgard
Norking
Norqueen
Norsky
Norstream
Ostgard
Seagard
Swegard
Sydgard
Trenden
Westgard
Naissaaren sijainti Viron edustalla.
Marx (Peter Singerin kirja)

| Marx> Marx: A Very Short Introduction.Alkuperäisteos |
| --- | --- |
Kirjailija:  Peter Singer
Kieli:  englanti
Genre:  filosofia
Suomennos
Suomentaja:  Teppo Eskelinen
Kansitaiteilija:  Nina Kairisalo
Kustantaja:  Into
Julkaistu:  2013
Ulkoasu:  sidottu
Sivumäärä:  147
ISBN:  978-952-264-231-8
Löydä lisää kirjojaKirjallisuuden teemasivulta
Marx (Marx: A Very Short Introduction) on filosofi Peter Singerin vuonna 1980 ilmestynyt kirja, joka on lyhyt johdatus Karl Marxin ajatteluun. Teoksen on julkaissut suomeksi Into vuonna 2013 Teppo Eskelisen kääntämänä.
Aiheesta muualla

Juha Drufva: Romahtaako kapitalismi sisäisiin ristiriitoihinsa? Kansan Uutiset 19.1.2014.
Lauri Keskinen: Karl Marx yksissä kansissa ja kiihkottomasti. Agricola 7.2.2014.
Paula Rauhala: Marxia vegaaneille (Arkistoitu – Internet Archive). Libero 8.3.2014.
Marsabitinkiuru

| Marsabitinkiuru> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Pensaskiurut Mirafra
Laji::  williamsi
Kaksiosainen nimi
 Mirafra williamsi  (Macdonald, 1956) 
Katso myös
   Marsabitinkiuru Wikispeciesissä   Marsabitinkiuru Commonsissa 
Infobox OKNimi-testi OKIUCN-testi OK: 
Marsabitinkiuru (Mirafra williamsi) on Keniassa kotoperäisenä esiintyvä varpuslintulaji. Sitä tavataan kahdesta populaatiosta Kenian pohjoisosista. Laji on elinvoimainen, ja sen yksilömääräksi on arvioitu jopa yli 200 000 sukukypsää yksilöä.
James David Macdonald kuvaili lajin holotyypin Kenian Marsabitista vuonna 1956.
Marianne Sivertsen Næss

| Marianne Sivertsen Næss |
| --- | --- |
 Næss vuonna 2019.
Norjan kalastus- ja meriministeri
 Støren hallitus 19. huhtikuuta–  
Edeltäjä:  Cecilie Myrseth
Suurkäräjäedustaja
 Finnmarkin vaalipiiri 2021–  
Hammerfestin pormestari
 2019–2021  
Henkilötiedot
Syntynyt: 28. maaliskuuta 1974 (ikä 50) Hammerfest, Norja
Kansalaisuus:  norjalainen
Ammatti:  poliitikko, opettaja
Tiedot
Puolue:  Työväenpuolue
Koulutus:  Oslon yliopisto Tromssan yliopisto
Marianne Sivertsen Næss (s. 28. maaliskuuta 1974 Hammerfest) on norjalainen työväenpuolueen poliitikko ja Norjan nykyinen kalastus- ja meriministeri huhtikuusta 2024. Hän on istunut suurkäräjillä vuodesta 2021. Aiemmin Næss on toiminut kotikauounkinsa Hammerfestin apulaispormestarina 2011–2019 ja pormestarina 2019–2021. Koulutukseltaan hän on opettaja.
Aiheesta muualla

Kuvia tai muita tiedostoja aiheesta Marianne Sivertsen Næss Wikimedia Commonsissa
Marianne Sivertsen Næss Norjan suurkäräjien verkkosivuilla (norjaksi)
Markkinajärvi (Mänttä-Vilppula)

| Markkinajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  61°58′10″N, 24°32′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Lahnajärveen 
Järvinumero:  35.615.1.005
Mittaustietoja
Pinnankorkeus:  118,6 m  
Rantaviiva:  0,686 km  
Pinta-ala:  1,703 ha  
Saaria:  ei saaria 
 fiMarkkinajärvi 
Markkinajärvi  on Pirkanmaalla Mänttä-Vilppulassa Lahnajärven kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,7 hehtaaria ja se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 700 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Marjan Mozetich

Marjan Mozetich (s. 7. tammikuuta 1948 Gorizia) on kanadalainen säveltäjä. Hän syntyi Italiassa jugoslavialaisille vanhemmille, mutta muutti vuonna 1952 perheineen Kanadaan ja sai maan kansalaisuuden 1957. Hän valmistui musiikin kandidaatiksi Toronton yliopistosta vuonna 1972. Hänen opettajiaan olivat Reginald Bedford, Lothar Klein, John Weinzweig, Margaret Parsons ja Clifford Poole. Hän sai myös yksityistä opetusta sävellyksessä Luciano Beriolta Roomassa, Franco Donatonilta Sienassa ja David Bedfordilta Lontoossa. Mozetich aloitti itse opettamisen vuonna 1991 Queenin yliopistossa.
Mozetichin teoksista Affairs of the Heart (2001), Angels in Flight (2010) ja Lament in the Trampled Garden (2010) pääsivät ehdolle vuoden parhaan klassisen sävellyksen Juno-palkinnon saajaksi. Viimeksi mainitulla teoksella Mozetich voittikin palkinnon. Hänen muihin teoksiinsa lukeutuu Krzysztof Pendereckin ja György Ligetin vaikutteita ilmentävä Changes jousikvartetille (1971, uudistettu 1983).
Maiju Kekki

| Maiju Kekki> Henkilötiedot |
| --- | --- |
Koko nimi:  Maiju Kekki
Syntynyt: 11. syyskuuta 1981 (ikä 43)
Kansalaisuus:   Suomi
Koripalloilija
Pelipaikka:  Sentteri
Pituus:  186 cm
Pelaajaura
Seurajoukkueet
2001–2003 2004–2005 2008–2012:   Tapiolan Honka  Tampereen Pyrintö  Tampereen Pyrintö
Maiju Kekki (s. 11. syyskuuta 1981) on suomalainen koripalloilija. Sentterinä pelaava Kekki on Joensuun Katajan kasvatti. Hän on pelannut Tapiolan Hongassa ja Tampereen Pyrinnössä SM-sarjaa.
Kekki pelasi vuosina 2001–2003 muutamia otteluita SM-sarjassa Tapiolan Hongan joukkueessa. SM-sarjakaudella 2004–2005 hän pelasi Pyrinnössä 3,2 pisteen ja 2,4 levypallon ottelukohtaisilla keskiarvoilla. Hän pelasi I-divisioonaa Pyrinnössä vuosina 2008−2012.
Kekki pelasi Suomen maajoukkueessa 12 B-nuorten, 13 A-nuorten ja viisi alle 20-vuotiaiden maaottelua.
Markus Allanin parhaita

| Markus Allanin parhaita Markus Allan |
| --- | --- | --- |

Markus Allanin parhaita
Studioalbumin tiedot
 Äänitetty : 1978
 Julkaistu: 1978
 Formaatti: LP
 Levy-yhtiö: Polarvox
Markus Allanin muut julkaisut
| Italialaisia rakkauslauluja 1977 | 1978  | Muistot kauneimmat jää 1990 |
Markus Allanin parhaita on suomalaisen Markus Allanin studioalbumi vuodelta 1978.
Kappaleet

Poika varjoiselta kujalta
Lazzarella
Koditon kulkijapoika
Niin herkässä on kyyneleet
Pihapihlaja
Yö pustalla
Sua moiti en
Romantica
Liian nuori
Illalla illalla
Marina
Rantamökissä
Keinumuisto
Kertokaa se hänelle
Mahmud Sami al-Barudi

| Mahmud Sami al-Barudi |
| --- | --- |
 Mahmud Sami al-Barudi valokuvassa.
Egyptin pääministeri
 1882  
Edeltäjä:  Muhammad Šarif Paša
Seuraaja:  Raghib Paša
Henkilötiedot
Syntynyt: 6. lokakuuta 1839 Radjab
Kuollut: 1904 Kairo
Mahmud Sami al-Barudi (6. lokakuuta 1839 – 1904) oli egyptiläinen upseeri ja poliitikko. Parlamentarismia ja perustuslaillisuutta kannattanut al-Barudi toimi maansa pääministerinä niin sanotun Urabi-kapinan aikaan vuonna 1882. Hänen kautensa päättyi brittien väliintuloon ja muiden urabistien tapaan hänet karkotettiin maasta. Al-Barudi armahdettiin vuonna 1900 jo vanhana ja sokeana. Sotilaan ja poliitikon uransa ohella hän oli kiinnostunut runoudesta ja hänen abbasidien kauden runojen kokoelmansa julkaistiin hänen kuolemansa jälkeen.
Elämäkerta > Sotilasura

Mahmud Sami al-Barudi syntyi 6. lokakuuta 1839 Radjabissa Egyptissä. Sukutaustaltaan hänen äitinsä oli kreikkalainen ja isä turkkilais–tšerkessi, joka toimi viranomaistehtävissä Dongolassa. Perhe kuului egyptiläisen yhteiskunnan yläluokkaan ja etenkin perheen isä kannatti perinteisiä etuoikeuksiaan maan tuolloin kasvavaa arabiankielistä keskiluokkaa vastaan. Perheen isä kuoli al-Barudin ollessa 7-vuotias. Myöhemmin al-Barudi opiskeli ja valmistui kairolaisesta sotilaskoulusta upseeriksi. Sotilasuransa ohella al-Barudi kiinnostui runoudesta ja kirjallisuudesta tutustuen aikansa johtaviin eyptiläisiin kirjailijoihin ja runoilijoihin.
Al-Barudi tapasi Egyptin Saidia kuvernöörinä hiljattain seuranneen Ismailin työskennellessään jonkin aikaa Konstantinopolissa ulkopoliittisissa tehtävissä. Said palkkasi al-Barudin omaan armeijaansa ja hänestä tuli pataljoonankomentaja ja henkivartioston päällikkö vuonna 1863. Hän oli myös egyptiläisten sotilaslähetystöjen mukana Camp de Châlonsilla Ranskassa ja Ison-Britannian Lontoossa. Palatessaan vuonna 1864 hänet ylennettiin ensin everstiluutnantiksi ja hieman myöhemmin everstiksi edelleen henkivartioston palveluksessa. Hän otti osaa sotatoimiin Kreetalla vuonna 1865 ja vuonna 1877 syttyneen Turkin sodan aikana. Turkin sodassa al-Barudi yleni prikaatinkenraaliksi ja sodan jälkeen kenraaliluutnantiksi. Vuonna 1881 hänet nimitettiin Eyptin sotaministeriksi.
Elämäkerta > Urabi-kapina

Egyptin ulkomaalaiset velkojat Iso-Britannia ja Ranska olivat ottaneet maan käytännössä holhoukseensa vuonna 1876 ja khediivi Ismail menetti valtansa säilyttäen asemansa vain muodollisesti. Maan johtoasemiin nimitettiin eurooppalaisia ministerejä. Egyptiläisissä kehitys herätti vastustusta, joka näkyi ensimmäiseksi armeijassa. Syntyi mellakoita ja Ismail vaati takaisin valtaoikeuksiaan. Ulkovallat vastasivat hankkiutumalla tästä eroon. Uudeksi khediiviksi nousi Tawfiq ja pääministeriksi nimitettiin ulkovaltojen suosikki Mustafa Rijad Paša. Tilanne johti lopulta arabitaustaisen upseerin Ahmad Urabin johtamaan Urabi-kapinaan. 1. syyskuuta 1881 Tawfiq pakotettiin suostumaan uuden parlamentin valintaan ja Rijad Paša erotettiin.
Mahmud Sami al-Barudi kuului Urabin vastustamaan yläluokkaan, mutta al-Barudi ei ollut omaksunut oman sukunsa vanhoillista asennetta. Näkemyksiltään hän kannatti parlamentarismia ja perustuslaillisuutta. Hän johti ensimmäistä kertaa arabienemmistöisen uuden hallituksen muodostamista helmikuussa 1882. Pääministerinä al-Barudi osallistui myös maan uuden perustuslain laatimiseen. Ulkovallat olivat kuitenkin päättäneet pistää lopun Urabin vallalle. Brittilaivasto ryhtyi pommittamaan Aleksandriaa heinäkuussa ja maihinnoussut brittiarmeija voitti egyptiläisen armeijan Tall al-Kabirin taistelussa 13. syyskuuta. Urabi antautui briteille ja urabistien johtohenkilöitä karkotettiin brittien järjestämien oikeudenkäyntien jälkeen. Al-Barudi karkotettiin vuoden 1882 lopussa Ceylonille. Ceylonilla al-Barudi käytti aikansa opiskellen englantia ja arabialaista runoutta. Al-Barudi armahdettiin 18. toukokuuta 1900 ja hän saattoi palata Egyptiin. Tuolloin al-Barudi oli jo vanha ja sokea. Egyptissä hän laati vielä abbasidien aikaisen runouden kokoelman, joka julkaistiin hänen kuolemansa jälkeen. Al-Barudi kuoli Kairossa vuonna 1904.
Matti Pulli (kaupunginjohtaja)

Matti Pulli (11. kesäkuuta 1932 Kirvu - 19. joulukuuta 2020) oli suomalainen lainopin kandidaatti ja Vammalan pitkäaikainen kaupunginjohtaja.
Matti Pulli aloitti uransa Hämeenlinnan kaupunginviskaalina ja oli sen jälkeen eri tehtävissä Iisalmessa ja Rovaniemellä. Vammalan kaupunginjohtajaksi Pulli tuli 1968 ja hän hoiti tehtävää vuoteen 1995 saakka, jolloin hän jäi eläkkeelle.
Pullin aikana rakennettiin valtaosa Vammalan kunnallistekniikasta ja katuverkosta sekä rakennettiin kaupungin vuokra-asuntoja eri puolille kaupunkia. Vuonna 1969 valmistui uusi aluesairaala ja 1973 Sylvään koulu, joka aloitti toimintansa Suomen ensimmäisenä peruskoulurakennuksena. Uusi pääkirjasto valmistui 1988.
Matti Pullille myönnettiin Vammalan venäläisen ystävyyskaupungin Kašinin kunniakansalaisen arvonimi.
Marketta Hartikka

Marketta Hartikka (s. 4. heinäkuuta 1949) on suomalainen entinen jalkapalloilija. Hän pelasi 14 ottelua Suomen naisten maajoukkueessa vuosina 1973–1978 ja oli maajoukkueen ensimmäinen kapteeni. Hartikan seurajoukkue maajoukkuevuosien aikana oli Helsingin Jalkapalloklubi. Hänet valittiin vuonna 2014 Palloliiton Helmet-kunniakerhoon ensimmäisten joukossa.
Marxilainen kansantaloustiede

| Marxilainen kansantaloustiede |
| --- | --- |
 Neljännen painoksen kansikuva (1972).
Kirjailija:  Eino Nevalainen ja Matti Antero Peltonen
Kieli:  Suomi
Genre:  Tietokirjallisuus
Kustantaja:  Kansankulttuuri
Julkaistu:  1966 ja 1972
Sivumäärä:  525
ISBN:  951-615-002-0 (nidottu) 951-615-003-9 (sidottu)
Löydä lisää kirjojaKirjallisuuden teemasivulta
Marxilainen kansantaloustiede on alun perin vuonna 1966 julkaistu oppikirja, joka nimensä mukaisesti käsittelee taloutta marxilaisen talouden näkökulmasta. Kirja pohjautuu Eino Nevalaisen 1948–1949 kirjoittamaan oppikirjaan. Sitä modernisoi ja laajensi Matti Peltonen vuonna 1966.
Sisältö > Sisällysluettelo

Alkulause s. 5
A. Johdanto
I luku. Kansantaloustieteen tutkimuskohde ja metodi s. 9
B. Kapitalismia edeltäneet tuotantotavat
II luku. Alkukantainen yhteisö s. 29
III luku. Orjanomistusjärjestelmä s. 38
IV luku. Feodaalinen tuotantotapa s. 49
V luku. Tavara ja arvo s. 62
VI luku. Rahateoria s.92
VII luku.  Kapitalistisen tuotantotavan edellytysten muodostuminen  s. 120
C. Kapitalistinen tuotantotapa
VIII luku. Pääoma ja lisäarvo s. 133
IX luku. Kapitalistisen tuotantotavan kehittyminen s. 157
X luku. Työpalkka ja työpäivä s. 186
XI luku. Pääoman kasaantuminen ja työväenluokan aseman kehitys s. 222
XII luku. Pääoman kiertokulku s. 271
XIII Luku. Teollisuuskapitalistin voitto s. 292
XIV luku. Kauppa ja kauppavoitto s.311
XV luku. Lainapääoma ja korko s. 331
XVI luku. Maankorko ja kapitalismin kehitys maataloudessa s. 344
XVII luku. Kansantulo kapitalistisessa yhteiskunnassa s. 372
XVIII luku. Yhteiskunnallinen uusintaminen ja taloudellinen kasvu kapitalistisessa yhteiskunnassa s. 394
XIX luku. Suhdannevaihtelut s. 414
XX luku. Kapitalismin monopolinen vaihe s. 444
D. Kommunistinen tuotantotapa
XXI luku. Lyhyt katsaus sosialismin taloudellisiin lakeihin s.495
Sisältö > Lainaus

»Tavarafetišismi
Tavarantuotannon vallitessa esineet, tavarat, saavat erityisiä ikään kuin yliluonnollisia ominaisuuksia joiden selittäminen on tarpeellista tavarantuotannon ymmärtämiseksi.

Kun kengät ja takki markkinoilla vaihdetaan toisiinsa, on se ilmausta siitä, että suutari ja räätäli ovat työskennellet toisiansa varten. Kun takki ja kengät markkinoilla saavat arvon, jonka mukaan niitä verrataan toisiinsa, on tässä kysymys vain kahden tavarantuottajan työmäärien vertailusta. Suutarin ja räätälin väliset tuotannolliset suhteet ilmenevät markkinoilla esineiden kenkien ja takin välisenä suhteena.
Sellaisenaan ei tavaroissa enempää kuin rahassakaan ole mitään salaperäistä eikä selittämätöntä. Käyttöarvoina eli hyödykkeinä ne ovat välineitä ihmisten erilaisten tarpeiden tyydyttämiseksi ja arvoina tulosta yleisinhimillisten työn kuluttamisesta. Mitään yliluonnollisia ominaisuuksia eivät työn esineet voi saada sen johdosta, että ihminen niitä jalostaa. Se että ihmisten väliset suhteet näyttävät esineiden välisiltä suhteilta eli tavarafetišismi, kuten Marx sitä nimittää, johtuu tietyistä yhteiskunnallisista suhteista.» 
(Nevalainen, Eino; Peltonen, Matti Antero: ”V luku. Tavara ja Arvo”, Marxilainen kansantaloustiede, s. 90.  Helsinki:  Kansankulttuuri, 1972.  ISBN 951-615-003-9. )
Kirjan takakansi.
Matti Punkkinen

Matti Punkkinen (s. 1939) on suomalainen fyysikko ja emeritusprofessori. Hän on ollut vuosina 1977–1980 Oulun yliopiston fysiikan professori ja vuodesta 1980 Turun yliopiston fysiikan professori. Hänen tutkimusalaansa on ydinmagneettinen resonanssi kiinteissä aineissa.
Marsa Matruh

| Marsa Matruh (مرسى مطروح) |
| --- | --- |

 Marsa Matruh
 Koordinaatit: 31°20′N, 27°13′E 
Valtio:  Egypti
Kuvernoraatti:  Matruh
Väkiluku:  70 000
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Marsa Matruh (arab. مرسى مطروح‎) on egyptiläinen satamakaupunki, joka sijaitsee Välimeren rannikolla 240 kilometriä länteen Aleksandriasta Libyan rajalle johtavan valtatien varrella. Libyan rajalle on kaupungista matkaa 217 kilometriä. Toinen valtatie johtaa kaupunkiin läntisestä autiomaasta Siwan ja Bahariyan keitailta.
Ptolemaiosten ja Rooman valtakunnan aikana sekä vielä bysanttilaisella kaudella kaupungin paikalla sijaitsi Paraitonionin kaupunki (lat. Paraetonium).
Kaupungissa oli vuonna 2005 noin 70 000 asukasta ja se on Matruhin kuvernoraatin pääkaupunki. Marsa Matruh toimii nykyisin lomakohteena Kairon asukkaille, jotka pakenevat kesäkuukausien läkähdyttävää kuumuutta kaupungin lentokentän kautta.
Aiheesta muualla

Kuvia tai muita tiedostoja aiheesta Marsa Matruh Wikimedia Commonsissa
Luettelo Mark Knopflerin kappaleista

Tämä on luettelo Mark Knopflerin omalla nimellä levyttämistä kappaleista aakkosjärjestyksessä. Mukana ovat myös Knopflerin yhteistyöt muiden artistien kanssa sekä kaikki hänen säveltämänsä elokuvamusiikki.
#

5.15 A.M. (Shangri-La)
A

A Happy Ending / Storybook Love (The Princess Bride -soundtrack)
All That I Have in the World (A Shot at Glory -soundtrack)
All That Matters (Shangri-La)
All The Roadrunning (Mark Knopfler ja Emmylou Harris: All the Roadrunning)
A Love Idea (Last Exit To Brooklyn)
An American Hero (Wag the Dog -soundtrack)
A Night in Summer Long Ago (Golden Heart)
Annick (Metroland -soundtrack)
A Place Where We Used To Live (The Ragpicker's Dream)
Are We in Trouble Now (Golden Heart)
As Low As It Gets (Last Exit To Brooklyn)
A Walk In Paris (Metroland -soundtrack)
B

Back to Tupelo (Shangri-La)
Baloney Again (Sailing to Philadelphia)
Beachcombing (Mark Knopfler ja Emmylou Harris: All the Roadrunning)
Before Gas and TV (Get Lucky)
Behind With The Rent (Kill To Get Crimson)
Belle Starr (Mark Knopfler ja Emmylou Harris: All the Roadrunning)
Bewildered (The Notting Hillbillies: Missing…Presumed Having a Good Time)
Beyond My Wildest Dreams (Mark Knopfler ja Emmylou Harris: All the Roadrunning)
Blues Stay Away from Me (The Notting Hillbillies: Missing…Presumed Having a Good Time)
Boom, Like That (Shangri-La)
Boomtown: Variation Louis’ Favourite (Local Hero -soundtrack)
Border Reiver (Get Lucky)
Brats (Metroland -soundtrack)
C

Cannibals (Golden Heart)
The Car Was the One (Get Lucky)
The Céilidh and the Northern Lights (Local Hero -soundtrack)
The Céilidh: Louis’ Favourite - Billy’s Tune (Local Hero -soundtrack)
Cleaning My Gun (Get Lucky)
The Cliffs of Insanity (The Princess Bride -soundtrack)
Coyote (The Ragpicker's Dream)
D

Daddy’s Gone To Knoxville (The Ragpicker's Dream)
Darling Pretty (Golden Heart)
Devil Baby (The Ragpicker's Dream)
Do America (Sailing to Philadelphia)
Donegan’s Gone (Shangri-La)
Done With Bonaparte (Golden Heart)
Donkey Town (Mark Knopfler ja Emmylou Harris: All the Roadrunning)
Don’t Crash the Ambulance (Shangri-La)
Don’t You Get It (Golden Heart)
Down Day (Metroland -soundtrack)
Drooling National (Wag the Dog -soundtrack)
E

El Macho (Sailing to Philadelphia)
Everybody Pays (Shangri-La)
F

Fare Thee Well Northumberland (The Ragpicker's Dream)
Father and Son (Cal -soundtrack)
Fear and Hatred (Cal -soundtrack)
Feel Like Going Home (The Notting Hillbillies: Missing…Presumed Having a Good Time)
Finale - Last Exit to Brooklyn (Last Exit To Brooklyn)
The Fireswamp and the Rodents of Unusual Size (The Princess Bride -soundtrack)
The Fish And The Bird (Kill To Get Crimson)
The Fizzy And The Still (Kill To Get Crimson)
Florin Dance (The Princess Bride -soundtrack)
Four in a Row (A Shot at Glory -soundtrack)
Freeway Flier (Local Hero -soundtrack)
The Friends’ Song (The Princess Bride -soundtrack)
G

Get Lucky (Get Lucky)
Going Home: Theme of Local Hero (Local Hero -soundtrack)
Golden Heart (Golden Heart)
Guide My Sword (The Princess Bride -soundtrack)
H

Hard Cases (A Shot at Glory -soundtrack)
Hard Shoulder (Get Lucky)
Heart Full of Holes (Kill To Get Crimson)
He’s the Man (A Shot at Glory -soundtrack)
Hill Farmer’s Blues (The Ragpicker's Dream)
I

I Dug Up a Diamond (Mark Knopfler ja Emmylou Harris: All the Roadrunning)
If This Is Goodbye (Mark Knopfler ja Emmylou Harris: All the Roadrunning)
I’ll See You in My Dreams (Chet Atkins ja Mark Knopfler: Neck and Neck)
Imelda (Golden Heart)
I’m the Fool (Golden Heart)
In a Secret Place (Cal -soundtrack)
In The Heartland (Wag the Dog -soundtrack)
In the Sky (Kill To Get Crimson)
Irish Boy (Cal -soundtrack)
Irish Love (Cal -soundtrack)
It’s Over (A Shot at Glory -soundtrack)
I Will Never Love Again (The Princess Bride -soundtrack)
J

Je Suis Désolé (Golden Heart)
Junkie Doll (Sailing to Philadelphia)
Just Instinct (Wag the Dog -soundtrack)
Just One Time (Chet Atkins ja Mark Knopfler: Neck and Neck)
L

Last Exit to Brooklyn (Last Exit To Brooklyn)
The Last Laugh (Sailing to Philadelphia)
Let It All Go (Kill To Get Crimson)
Long Road (Cal -soundtrack)
Love and Guilt (Cal -soundtrack)
Love and Happiness (Mark Knopfler ja Emmylou Harris: All the Roadrunning)
M

Madame Geneva’s (Kill To Get Crimson)
Marbletown (The Ragpicker's Dream)
Meeting Under the Trees (Cal -soundtrack)
Metroland (Metroland -soundtrack)
Metroland Theme (Metroland -soundtrack)
The Mist Covered Mountains (Local Hero -soundtrack)
Monteleone (Get Lucky)
Morning Ride (The Princess Bride -soundtrack)
N

New Laird (A Shot at Glory -soundtrack)
The Next Time I’m in Town (Chet Atkins ja Mark Knopfler: Neck and Neck)
Nobody’s Got the Gun (Golden Heart)
No Can Do (Golden Heart)
O

Old Pigweed (The Ragpicker's Dream)
Once Upon A Time...Storybook Love (The Princess Bride -soundtrack)
One More Matinee (Sailing to Philadelphia)
One Way Gal (The Notting Hillbillies: Missing…Presumed Having a Good Time)
Our Shangri-La (Shangri-La)